আলেকজান্দ্রা আনা দাদারিও (; জন্ম: ১৬ মার্চ ১৯৮৬) হলেন একজন মার্কিন অভিনেত্রী। তিনি পার্সি জ্যাকসন চলচ্চিত্র সিরিজে (২০১০–২০১৩) অ্যানাবেথ চেজ চরিত্রে অভিনয়ের মাধ্যমে খ্যাতি অর্জন করেছেন। এরপর তিনি হল পাসে (২০১১) পেজ, টেক্সাস চেইনস থ্রিডি-এ (২০১৩) হিদার মিলার, স্যান অ্যান্ড্রেসে (২০১৫) ব্ল্যাক গাইন্স, বেওয়াচে সামার কুইন (২০১৭) এবং উই সামোম দ্য ডার্কনেসে (২০১৯) অ্যালেক্সিস বাটলার চরিত্রে অভিনয় করেছেন। এছাড়াও তিনি হোয়াইট কলার, ইটস অলওয়েজ সানি ইন ফিলাডেলফিয়া, ট্রু ডিটেক্টিভ, নিউ গার্ল এবং আমেরিকান হরর স্টোরি: হোটেলের মতো টেলিভিশন ধারাবাহিকে অভিনয় করেছেন।   প্রারম্ভিক জীবন  আলেকজান্দ্রা আনা দাদারিও ১৯৮৬ সালের ১৬ই মার্চ তারিখে মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেছেন। তিনি আইনজীবী ক্রিস্টিনা এবং প্রসিকিউটর ও নিউ ইয়র্ক শহরের পুলিশ বিভাগের সন্ত্রাস দমন বিভাগের প্রাক্তন প্রধান রিচার্ড দাদারিওর জ্যেষ্ঠ সন্তান। তিনি ইতালীয়, আইরিশ, ইংরেজি এবং চেক বংশোদ্ভূত। তার একটি ছোট ভাই আছে, ম্যাথু দাদারিও এবং একটি ছোট বোন ক্যাথরিন দাদারিও, উভয়েই অভিনয়শিল্পী। তার পিতামহ এমিলিও কিউ. দাদারিও ১৯৫৯ থেকে ১৯৭১ সাল পর্যন্ত কানেটিকাটের হয়ে মার্কিন যুক্তরাষ্ট্র প্রতিনিধি পরিষদের ডেমোক্রেটিক সদস্য ছিলেন।  দাদারিও ম্যানহাটনের আপার ইস্ট সাইডে তার শৈশব অতিবাহিত করেছেন। তিনি ব্রেয়ার্লি স্কুল এবং প্রফেশনাল চিলড্রেন'স স্কুলে পড়াশোনা করেছেন। দাদারিও বলেন যে তিনি এগারো বছর বয়সে অভিনেত্রী হওয়ার সিদ্ধান্ত গ্রহণ করেছিলেন। ২০১৯ সালে তিনি বলেন, "আমি সবসময় গল্প বলতে ভালবাসতাম। এটা এমন কিছু যা আমি সত্যিই করতে চেয়েছিলাম-এবং আমি সত্যিই যে কোন কিছু করতে পারতাম। আমি এই গ্রহে প্রতিটি সুযোগ পেয়েছি।" তিনি পূর্ণ সময়ের জন্য অভিনয় শুরু করার পূর্বে মেরিমাউন্ট ম্যানহাটন কলেজে ভর্তি হয়েছিলেন, তবে পরবর্তীতে তিনি তা ত্যাগ করেছিলেন। তিনি বছরের পর বছর ধরে মেইসনার অ্যাকটিং টেকনিকে অধ্যয়ন করেছেন।   চলচ্চিত্রের তালিকা   সাল চলচ্চিত্র চরিত্র টীকা ২০০৫ দ্য স্কুইড এন্ড দি ওয়েল প্রিটি গার্ল  ২০০৬ দ্য হটেস্ট স্টেইট কিম পিচ্ এলেক্স ২০০৭ দ্য এটিক এভা স্ট্রাউস দ্য বেবিসিটার্রস বারবারা ইয়েটস ২০০৯ জোনাস ব্রার্দাস: দি থ্রিডি কনসেন্ট এক্সপেরিয়েন্স গার্লফ্রেন্ড ২০১০ পার্সি জ্যকসন এন্ড দি অলিম্পিয়ান্স: দি লাইটিং থিফ্ এনাবেথ চেজ বিরিভমেন্ট এলিসন মিলার ২০১১ হল পাস পাইগি ২০১৩ লাইফ ইন টেক্সট হালে গ্রীন পার্সি জ্যাকসন: সি অব মনস্টার্স এনাবেথ চেজ টেক্সাস চেইন স থ্রিডি হেথার মিলার ২০১৪ আনরিচেবল বাই কনভেনশনাল মিনস্ ক্যাট ২০১৫ বারইং দি ইএক্স ওলিভিয়া সান অ্যান্ড্রেস ব্লেক গেইনস ২০১৬ বেকড ইন ব্রুকলিন কেট উইনস্টন দ্য চয়েজ মনিকা ২০১৭ বেওয়াচ সামার কুইন্ দ্য হাউজ কর্সিকা দ্য লেঅভার কেট জেফরিস ২০১৮ নাইট হান্টার রেচেল চেজ র‍্যাম্পেজ স্কুবা ডাইভার উই হ্যাভ অলওয়েজ লিভড ইন দ্য ক্যাসেল কনস্ট্যান্স ব্ল্যাকউড হোয়েন উই ফার্স্ট মেট অ্যাভারি মার্টিন ২০১৯ ক্যান উই কিপ এ সিক্রেট? এমা কোরিগান লস্ট ট্রান্সমিশনস ডানা লি উই সামন দ্য ডার্কনেস অ্যালেক্সিস বাটলার ২০২০ লস্ট গার্লস & লাভ হোটেলস মার্গারেট ১ নাইট ইন সান ডিয়েগো কেলসি সংবার্ড মে সুপারম্যান:ম্যান অব টুমরো লোইস লেন (ভয়েস) অঘোষিত ডাই ইন এ গানফাইট মেরি র‍্যাথকার্ট   তথ্যসূত্র    বহিঃসংযোগ             বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:চেক বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:মার্কিন সোপ অপেরা অভিনেত্রী বিষয়শ্রেণী:ইতালীয় বংশোদ্ভূত অভিনেত্রী বিষয়শ্রেণী:ম্যারিমাউন্ট ম্যানহাটন কলেজের প্রাক্তন শিক্ষার্থী বিষয়শ্রেণী:আপার ইস্ট সাইডের ব্যক্তি বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:ব্রিয়ার্লি স্কুলের প্রাক্তন শিক্ষার্থী বিষয়শ্রেণী:মার্কিন ভিডিও গেম অভিনেত্রী বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি